სუზი ლი

სიუზი ლი (   ; დ. 9 თებერვალი,  1974 ) — ნახატების კორეელი 
ილუსტრატორი და ავტორი. აღიარებულია, როგორც მხატვარი, რომელიც იკვლევს რეალობასა და ფანტაზიას შორის არსებულ სიამოვნებებსა და დაძაბულობას. ცნობილია შესანიშნავი მიღწევებით უსიტყვო, დასურათებული წიგნების, ანუ მდუმარე წიგნების სფეროში. გლობალური ყურადღება მიიპყრო მისი ნამუშევრისთვის - სარკე (2003), ტალღა (2008) და ჩრდილი (2010), რომლებიც ერთობლივად ცნობილია როგორც „საზღვრის ტრილოგია“ - წიგნის გვერდების ცენტრალური აკინძვის გამოყენებით ქმნის ნარატივს, რომელიც  კვეთს საზღვრებს რეალობასა და ფანტაზიას შორის. ტალღა და ჩრდილი , The New York Times- მა დაასახელა, როგორც საუკეთესო ილუსტრირებული საბავშვო წიგნები 2008 და 2010 წლებში.  ტალღას ასევე მიენიჭა ოქროს მედალი ორიგინალური ხელოვნებისთვის ილუსტრატორთა საზოგადოების მიერ 2008 წელს.  2016 წელს, სიუზი ლი მოხვდა ჰანს კრისტიან ანდერსენის ჯილდოს მოკლე სიაში.  აღნიშნული ჯილდო განიხილება, როგორც ნობელის პრემია საბავშვო ლიტერატურაში. მან  ჯილდო მიიღო 2022 წელს.  ლის მიღებული აქვს მრავალი სხვა პრესტიჟული ჯილდო მთელი მსოფლიოდან, მათ შორის FNLIJ  ჯილდო  საუკეთესო წიგნისათვის ტექსტის გარეშე 2008 წელს და Boston Globe-Horn Book Award for the Excellence Children ლიტერატურაში 2013 წელს.

 ბიოგრაფია 
ლი დაიბადა და გაიზარდა სეულში . 1996 წელს მან მიიღო სახვითი ხელოვნების ბაკალავრის ხარისხი მხატვრობაში სეულის ეროვნული უნივერსიტეტიდან . თავისი პროფესიული კარიერა დაიწყო  როგორც ილუსტრატორმა, მაგრამ მალევე მოიხიბლა სურათებიანი წიგნებით ხელოვანთა წიგნების სამყაროში შეხვედრის შემდეგ. გადაწყვიტა გაეგრძელებინა სამაგისტრო საფეხური და 2001 წელს მიიღო მაგისტრის ხარისხი წიგნის ხელოვნებაში ლონდონის, ინგლისის კემბერველის ხელოვნების კოლეჯში . მომდევნო წელს მან გამოაქვეყნა თავისი პირველი წიგნი, ალისა საოცრებათა ქვეყანაში, რომელიც ასევე იყო მისი საბოლოო სადიპლომო პროექტი.  მას შემდეგ მან გამოაქვეყნა ოცდაათზე მეტი წიგნი.  ლი აგრძელებს თავისი მხატვრული საზღვრების გაფართოებას, განსაკუთრებით სხვა მხატვრებთან და მხატვრულ სფეროებთან თანამშრომლობით.

 კარიერა 
სიუზი ლის, როგორც მხატვრის, სადებიუტო ნაშრომი იყო ალისა საოცრებათა ქვეყანაში, რაც მისი სამაგისტრო პროგრამის საბოლოო პროექტს წარმოადგენდა. მან მონაწილეობა მიიღო ბოლონიის საბავშვო წიგნის ბაზრობაზე, საბოლოოდ კი ხელი მოაწერა ხელშეკრულებას იტალიურ გამომცემლობასთან  2002 წელს. ნამუშევრისთვის La Revanche des Lapins იგი შეარჩიეს ილუსტრატორთა გამოფენაზე ბოლონიის საბავშვო წიგნის ბაზრობაზე 2002 წელს, წიგნი გამოიცა შვეიცარიაში მომდევნო წელს და აღიარებული იქნა როგორც „ყველაზე ლამაზი შვეიცარიული წიგნი“.  ლიმ ყურადღება მიიპყრო დასურათებული წიგნების სამყაროში სამი წიგნის სერიის გამოქვეყნებით, სარკე (2003), ტალღა (2008) და ჩრდილი (2010), რომლებსაც აერთიანებს საზღვრის ტრილოგია.,   სიუზი ლი ეკონტაქტება მკითხველებსა და აუდიტორიას მთელს მსოფლიოში გამოფენებისა და წიგნის ბაზრობების მეშვეობით. ქვეყნებში, მათ შორისაა აშშ, შვედეთი, გერმანია, ბრაზილია, ესპანეთი, ჩინეთი, სინგაპური, იაპონია, ინდოეთი, მექსიკა, იტალია, საფრანგეთი და კორეა . 2013 წელს მან შექმნა კონგრესის ბიბლიოთეკის წიგნის ეროვნული ფესტივალის ოფიციალური პლაკატის ილუსტრაცია.  მოგვიანებით, იმავე წელს, მას მიენიჭა Boston Globe-Horn Book Award ნაშრომისთვის გადაშალე ეს პატარა წიგნი .  2016 წელს მოხვდა ჰანს კრისტიან ანდერსენის ჯილდოს მოკლე სიაში მისი ნამუშევრების ლიტერატურული და ესთეტიკური ინოვაციური თვისებების აღიარებით. მან ჯილდო 2022 წელს მიიღო.  2019 წელს  მიიღო კორეის კულტურის  გამომცემლობის  მე-60  ჯილდო  და აირჩიეს IBBY საპატიო სიაში მდინარისთვის,  წიგნი, რომელიც შთაგონებულია მისი ძაღლის პირადი ისტორიით.  მან დააარსა Hintoki Press,  დამოუკიდებელი გამომცემლობა, რომლის მეშვეობითაც პირდაპირ გამოაქვეყნა ისეთი ექსპერიმენტული ნაწარმოებები, როგორიცაა სიმ ჩონგი და ჯადოსნური ქილა .  ხელმძღვანელობს საპროექტო ჯგუფს Vacance, რომელიც ქმნის და აქვეყნებს წიგნებს სხვადასხვა თემებითა და ახალი მხატვრული გამონათქვამებით სხვა მხატვრებთან თანამშრომლობით. მრავალფეროვანი ძალისხმევით, მათ შორის დამოუკიდებელი საგამომცემლო და ჯგუფური გამოფენებით, ლი განუწყვეტლივ იკვლევს გზებს მკითხველებთან ურთიერთობის დივერსიფიკაციის, გაფართოებისა და გაღრმავების მიზნით.

 სტილი 
სიუზი ლისთვის სურათებიანი წიგნების ხიბლი მდგომარეობს მათ ძალაში, როგორც უმარტივესი ჭეშმარიტების მარტივი, მაგრამ დახვეწილი სახით გადმოცემის საშუალებაში. იგი ატარებს მრავალფეროვან ექსპერიმენტებს უსიტყვო სურათების წიგნების სფეროში .ილუსტრაციებისათვის იყენებს მრავალფეროვან მასალას კალამს, ფანქარს, ნახშირს, აკვარელსა  და სხვადასხვა მხატვრულ პრაქტიკას. მას განსაკუთრებით უყვარს ნახშირის გამოყენება.  სიუზი ლის წიგნები ხშირად მოიცავს სიამოვნებასა და დაძაბულობას, რომელიც დევს რეალობასა და ფანტაზიას შორის. ლისთვის წიგნის ორმაგი გაშლილი გვერდის ცენტრალური შესაკრავი შეზღუდვა არ არის. სინამდვილეში, მის „საზღვრის ტრილოგიაში“ ის იყენებს ამ ცენტრალურ ხაზს, როგორც რეალობისა და ფანტაზიის საზღვარს და გარდაქმნის წიგნის ფიზიკურ საზღვარს აღქმის საზღვრად, რითაც აფართოებს წარმოსახვის სფეროს. 

 რესურსები ინტერნეტში 

 Personal Blog "curiouser and curiouser!" (egloos.com) 
 “Picturebooks On a Roll”, Docu On, KBS (Korean Broadcasting System), October 30, 2020
 "The Real Reason Why I Want My Children to Love Books, Sebasi Talk, CBS TV, July 20, 2020
 "Suzy Lee’s Lines Workshop”, Japan Women’s University, February 10, 2019
 “Between Reality and Fantasy – Picturebook Artist Lee Suzy,” Arts Avenue,”, Arirang TV, August 4, 2016 (9’25’’-15’54’’)
 "Suzy Lee: 2013 National Book Festival,” National Book Festival, Library of Congress, September 22, 2013
 "Grown-ups Read Picture Books: The Picture books of Suzy Lee,” C!talk Seoul, June 8, 2013
 "Between the Pages: Illustrated Books and Artists’ Books – A Talk with Suzy Lee,” Festivaletteratura, September 11, 2009
 "A Wave of My Own,” Festivaletteratura, September 11, 2009
 "Seven Questions Over Breakfast with Suzy Lee," 7 Impossible Things Before Breakfast, August 12, 2008
 "Narrative of a Book Artist: Suzy Lee," Behind the Books
 “Picture book Artists and Their power to Breakthrough: Suzy Lee," Saturday Special, The Hankyoreh, November 27, 2020

 სქოლიო 

კატეგორია:დაბადებული 1974
კატეგორია:დაბადებული 19 თებერვალი
კატეგორია:მწერალი ქალები
კატეგორია:ქალი ილუსტრატორები
კატეგორია:ილუსტრატორები
კატეგორია:საბავშვო მწერლები
კატეგორია:ცოცხალი ადამიანები